El Conservatori de Música realitza el seu concert de cloenda de curs amb l'Orquestra, la Big band i la Banda
16 de juny 2021

![Imagen 1](/media/oyxf1phg/90-c_miniconsevatori.jpg)![Imagen 2](/media/c5khw4pi/c_jose-manuel-tarazona-compromis.jpg)

Any rere any, el Conservatori Professional de Música “Joaquín Rodrigo” celebra el concert de clausura del curs acadèmic. En esta ocasió, el concert tindrà lloc divendres que ve, 18 de juny, a les 19.30 hores en la Plaça Major de Sagunt.

Es tracta d'una activitat en la qual l'alumnat pot demostrar tots els coneixements i les destreses adquirides durant el curs, a més de la capacitat interpretativa de la música. Amb tres agrupacions diferents, l'Orquestra, la Big band i la Banda; proporcionaran al públic un programa tan variat que va des de la música més clàssica, passant pel jazz, fins a composicions contemporànies.

En concret, l'Orquestra interpretarà: _Danzas y Aires Antiguos, suite 1_, de Ottorino Respighi, _Concierto para oboe y violín, en Do menor_, de J. S. Bach; _Lion City de Soon_, de Hee Newbold; _The Idylls of Pegasus, de Richar_ Meyer. La direcció estarà a càrrec de Francisco Hernándes Forriol i Mª José Canet Benavent.

El programa continua amb la Big band, sota la batuta de Francisco L. Garfella Ayete, la cual interpretará: _Hay Burner_, de Sammy Nestico; _‘Round Midnight_, de Cootie Williams & Thelomious Monk; _Street life_, de Will Jennings & Joe Sample; _Fun Time_, de Sammy Nestico; y _Work in Progress_, de Gordon Goodwin.

Per a acabar, la banda del conservatori, sota la direcció de Mónica Navarro Redondo, J. Ignacio Ruiz Linares i Rafael Doménech Pérez, tocarà les següents peces: _Fandango Fantasy_, de Hans Van Der Heide; _Gallop (IV mov. de la 1º suite)_, de Alfred Reed; _Elisabeth (Musical)_, amb arranjaments de Johan de Meij; i _Arican Symphony_, amb arranjaments de Naohiro Iwai.

El regidor d'Educació, José Manuel Tarazona, ha destacat que: «**Ha sigut un curs dur i complicat per als alumnes de música, professorat, equip directiu, famílies i també personal del departament d'Educació. Per ells volem fer aquest concert i que siga molt especial en un lloc únic que enriqueix el nostre projecte de Ciutat Educadora, en aquest cas, amb la música. Esperem que el públic assistent gaudisca del concert**».

Així mateix, també es farà lliurament dels diplomes a l'alumnat que hagen finalitzat els estudis professionals de música tant del 2019/2020, que malgrat que la pandèmia no va poder fer-se l'acte de lliurament, com els que han finalitzat els seus estudis en el 2020/2021.

  

Durant el concert, es contemplaran per part de l'organització els protocols de mesures sanitàries i de prevenció enfront de la pandèmia, que seran, així mateix, d'obligat compliment per al públic.​

![Imagen sin texto alternativo.](/media/byvdqici/90-c_c1conservatorio.jpg)  
  
  

​

*   [](http://www.facebook.com/sharer.php?u=https://aytosagunto.es/va/actualitat/el-conservatori-de-musica-realitza-el-seu-concert-de-cloenda-de-curs-amb-l-orquestra-la-big-band-i-la-banda/ "Facebook")
*   [](http://twitter.com/share?url=https://aytosagunto.es/va/actualitat/el-conservatori-de-musica-realitza-el-seu-concert-de-cloenda-de-curs-amb-l-orquestra-la-big-band-i-la-banda/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-conservatori-de-musica-realitza-el-seu-concert-de-cloenda-de-curs-amb-l-orquestra-la-big-band-i-la-banda/ "Linked In")
*   [](mailto:?body=https://aytosagunto.es/va/actualitat/el-conservatori-de-musica-realitza-el-seu-concert-de-cloenda-de-curs-amb-l-orquestra-la-big-band-i-la-banda/)